

**ДАРХОСТ БАРОИ ИЗҲОРИ ҲАВАСМАНДӢ**

**Рақам: MDRD-EOI-01-24**

**Санаи судур:** 13 феврали соли 2024

**Муҳлати пешниҳод:** 28 феврали соли 2024

**Санаи баррасӣ:** Баррасии изҳори ҳавасмандӣ дар моҳи марти соли 2024 баргузор мегардад

**Давраи иҷро:** Тақрибан 12 моҳ

**Пешгуфтор**

Агентии Иёлоти Муттаҳидаи Амрико оид ба рушди байналмилалӣ (USAID) ба наздикӣ лоиҳаи панҷсолаи “Рушди деҳот тавассути муносибатҳои бозоргонӣ (MDRD) ”-ро ба ACDI/VOCA тақдим кард. Лоиҳаи MDRD ба рушди бахши кишоварзии Тоҷикистон тавассути татбиқи равиши мусоидаткунанда ва фарогири низомҳои бозор, ки дастрасии фарогирро ба имкониятҳои иқтисодӣ дар ҷамоатҳои деҳот бо таваҷҷуҳ ба бахшҳои сабзавот, меваҷот ва маҳсулоти ширӣ дар Тоҷикистон фароҳам меорад, вусъат мебахшад. Лоиҳа афзалиятро ба инҳо хоҳад дод: i) корхонаҳо (фаъолиятҳои соҳибкори)-е, ки соҳибмулкӣ, идоракунӣ ва истифодабарии онҳо ба занону ҷавонон тааллуқ доранд, ҳамчунин фаъолиятҳои соҳибкори (корхонаҳое)-е ки барои занону ҷавонон имкониятҳо фароҳам месозанд ва ii) таҷрибаҳо, технологияҳо ва сармоягузориҳои оқилонаи иқлимӣ.

Лоиҳаи MDRD се вазифаи асосӣ дорад.

Вазифаи 1: Афзоиши сармоягузорӣ дар бахши кишоварзӣ

Вазифаи 2: Беҳтар намудани маҳсулнокии занҷираи арзиш

Вазифаи 3: Дастрасии бештар ба бозорҳои сердаромад

Дар охири барнома бахши кишоварзии Тоҷикистон рақобатпазиртар ва устувортар мегардад, ки дар натиҷа деҳқонони пароканда дар ҳамкории зич ва мутақобилан судманд бо корхонаҳои кишоварзии хусусӣ даромаднокии хоҷагиҳои худро афзоиш дода, ба хизматрасониҳое, ки ба робитаҳои расмӣ бо бозорҳои минтақавӣ ва байналмилалӣ мусоидат мекунанд, дастрасӣ пайдо хоҳанд кард. Фаъолиятҳои мазкур боиси афзоиши сармоягузорӣ дар низоми кишоварзӣ мегарданд, аз ҷумла сармоягузорӣ дар бахши хусусӣ дар ҳаҷми на кам аз 15 миллион доллар ва тақвиятёбии 500 корхонаи хурду миёна, ки ба ҳисоби миёна ба бартарафсозии 1200 тонна гази карбон тавассути таҷрибаҳои оқилонаи иқлимӣ оварда мерасонад.

Фаъолиятҳои пешниҳодшуда бояд бо занҷираҳои арзиши лоиҳа алоқаманд бошанд, аз ҷумла:

- Сабзавот: помидор, пиёз;

- Меваҷот: зардолу, гелос, ангур;

- Буттамева ва чормағзиҳо

- Маҳсулоти ширӣ (коркард ва истеҳсоли хӯроки чорво)

**ФАСЛИ 1: ТАВСИФИ МУХТАСАРИ MDRD**

1. **Пешгуфтор**

Дар Тоҷикистон хоҷагиҳои деҳқонӣ, содиркунандагон, коркардкунандагон ва яклухтфурӯшон аз норасоии инфрасохтори анборҳо барои нигаҳдории муваққатии сабзавоту меваҷот рӯбарӯ мегарданд. Бинобар сабаби нарасидани марказҳои тақсимотӣ ва анборҳое, ки ба талаботи ҳарорати нигоҳдории маҳсулот ҷавобгӯ мебошанд, соҳибкорон маҷбур мешаванд, ки дар қитъаи замини худ, дар таҳхонаҳои хонаҳои худ сардхонаҳо созанд ва ё барои нигоҳдорӣ ва коркарди маҳсулот қитъаҳои хурди заминро харидорӣ намоянд. Айни замон соҳибкорон ба анборҳои функсионалии сардхонаӣ дастрасӣ надоранд, ки дар натиҷа ба таҳвили бесилсила, талафоти зиёди молҳои зудвайроншаванда пас аз ҷамъоварӣ ва паст шудани нархҳои бозорӣ боис мегардад. Анборҳое, ки ба соҳибкорон (харидорон, коркардкунандагон, хоҷагиҳои деҳқонӣ) тааллуқ доранд, умуман изолятсия нашудаанд ва бо системаҳои назорати ҳарорат ва намӣ дар бино, равандҳо ва таҷҳизот муҷаҳҳаз нагардидаанд, ки боиси тағйирёбии ҳарорат ва намӣ мегарданд, ки метавонанд сифати онро паст намуда, маҳсулоти зудвайроншавандаро вайрон гардонанд.

Илова бар ин, талабот ба мошинҳои боркаши яхдондор зиёд аст, аммо аз сабаби гарон будани арзиши онҳо, соҳибкорон барои пешниҳоди хизматрасонӣ оид ба ҳамлу нақли молҳои зудвайроншавандаи кишоварзӣ ба бозсозии мошинҳои боркаши худ бо дастгоҳҳои яхдонӣ рӯ меоваранд.

1. **ЛОИҲА ВА ТАМАРКУЗИ ҶУҒРОФӢ**

Тамаркузи ҷуғрофии MDRD саросари кишвар буда, дар тамоми минтақаҳо (НТҶ, Хатлон, ВМКБ ва Суғд) амал мекунад.

Дар марҳилаи ибтидоии худ ва раванди ҷалби ширкатҳои бахши хусусӣ MDRD дарк намуд, ки талабот ба хизматрасонии муосири нигаҳдории сардхонаӣ нисбатан баланд аст. Дар ҳоли ҳозир байни сохтмони сардхонаҳо ва муштариёни эҳтимолӣ камбудӣ ҷой дорад, зеро аксари соҳибкорон оиди ширкатҳои соҳибихтисос, ки дар тарҳрезӣ, сохтмон ва навсозии анборҳои сардхонаҳо тахассус доранд, бехабаранд. Аз ин рӯ, MDRD фаъолона ширкатеро меҷӯяд, ки хизматрасонии марбут ба сохтмон, изолятсия ва навсозии сардхонаҳоро ҷиҳати қонеъ гардонидани ниёзҳои соҳибкорони манфиатдор барои ҳамкорӣ дар беҳтар намудани муносибатҳои бозоргонӣ байни талабот ва таъминотро пешкаш менамояд.

Лоиҳа дархостҳоро барои рафъи маҳдудиятҳо ва истифода аз имкониятҳо барои беҳтар кардани шароити нигоҳдорӣ ва дастрасӣ ба хизматрасониҳои босифат тавассути пешбурди хизматрасониҳо оид ба сохтмон, изолятсия ва навсозии сардхонаҳо дар байни муштариёни эҳтимолӣ қабул мекунад.

Лоиҳа ширкатҳо/фирмаҳоеро даъват мекунад, ки ба пешбурди сохтмон, изолятсия ва навсозии сардхонаҳо миёни муштариёни эҳтимолӣ (содиркунандагон, коркардкунандагон, харидорон, чаканафурӯшон, хоҷагиҳои деҳқонӣ ва ғ.) таваҷҷуҳ зоҳир менамоянд. Ширкатҳо бояд дар пешниҳоди хизматрасониҳо оид ба сохтмон/навсозии сардхонаҳо таҷрибаи собитшуда дошта, ба тавсеаи тиҷорат ва афзоиши шумораи муштариён ҳавасманд бошанд.

Бо ин мақсад, MDRD якчанд шарикони маҳаллиро барои таблиғи хизматрасониҳои онҳо миёни муштариёни эҳтимолӣ; эҷоди маҳсулот/хизматрасонии нави диққатҷалбкунанда ва рӯйпуш кардани хавфҳо; таъмини фурӯши иловагии таҷҳизот/асбобҳои рақамӣ; ва тақвияти иктидори онҳо барои мутобиқат ба стандартҳои маҳаллӣ ва байналмилалӣ интихоб мекунад. (бозорёбӣ, технологияи идоракунии бехатарии озуқаворӣ ва идоракунии анборҳои сардхонаӣ).

Лоиҳа ҳам дастгирии техникӣ ва ҳам молиявиро барои татбиқи модели/ғояи тиҷоратии пешниҳодшуда ва мувофиқашуда таъмин хоҳад кард, аз ҷумла, вале бо инҳо маҳдуд нест:

* MDRD метавонад барои фароҳамсозии дастрасӣ ба маблағгузорӣ аз ҷониби таъминкунандагони хизматрасонии молиявӣ/фондҳои сармоягузорӣ ва инчунин ба захираҳои маблағгузории худ, ки дар асоси консепсияҳои пешниҳодшудаи ширкатҳо пас аз арзёбии ҳар як лоиҳа муайян карда мешаванд, мусоидат намояд.
* Аз ширкатҳо талаб карда мешавад, ки 50%-и сармоягузориро (ҳадди ақал) ба буҷети умумӣ, ки барои татбиқи лоиҳа пешниҳод шудаааст, (саҳми 1:1) аз арзиши умумӣ ҷалб намоянд. Созишномаи ниҳоӣ бо ширкатҳои интихобшуда ва соҳибихтисос муҳокима карда мешавад.
* MDRD метавонад пешбурди хизматрасонии сохтмон/навсозии сардхонаҳоро миёни муштариёни эҳтимолӣ дастгирӣ намояд.
* MDRD ба дастгирии ширкатҳо дар эҷоди маҳсулот/хизматрасонии нави диққатҷалбкунанда ва мубодилаи муштараки хавфҳо ҳавасманд аст.
* MDRD роҳҳалҳои инноватсионӣ, аз қабили афзоиши фурӯши иловагии таҷҳизот/асбобҳои рақамиро дастгирӣ мекунад; аз он ҷумла
* Дастгирии тақвияти иқтидор дар соҳаи бозорёбӣ, технология ва идоракунии амнияти озуқаворӣ ва идоракунии сардхонаҳо.
* Дастгирии дигари техникӣ дар ҳолати зарурӣ барои татбиқи бомуваффақияти моделҳои/ташаббусҳои пешниҳодшуда.

**Дар зер натиҷаҳои интизорие оварда шудаанд, ки MDRD ба нақша гирифтааст, ки ҳангоми саҳмгузории муштарак бо шарикони эҳтимолӣ ба даст оварда шаванд:**

• Деҳқонон, агрегатор (ҷамъкунанда)-ҳо, тоҷирон, содиркунандагон ва дигар соҳибкорони манфиатдор ба ширкатҳое дастрасӣ пайдо хоҳанд кард, ки дар тарҳрезӣ, сохтмон ва навсозии анборҳои сардхонаии онҳо тахассусманд мебошанд.

• Дар бозор маҳсулот/хизматрасониҳои нави диққатҷалбкунанда оид ба сохтмон, изолятсия ва навсозии анборҳои сардхонаӣ, аз ҷумла дастрасӣ ба воситаҳои нақлиёти муҷаҳҳаз бо низоми назорати ҳарорат ҷорӣ карда мешаванд (ҳадди ақал 10 фурӯш дар як сол), ки дастрас ва боэътимод хоҳанд буд.

• Дастрасӣ ба инфрасохтори баландсифати анборҳо барои нигоҳдории сабзавот ва меваҷот васеъ ва такмил карда мешавад.

**ФАСЛИ 2. МАЪЛУМОТ ДАР БОРАИ ГРАНТ**

1. НАВЪ ВА АРЗИШИ ГРАНТҲО

MDRD механизми пешниҳоди грантро дар шакли ғайринақдӣ, бо маблағи собит/тағйирнаёбанда ё гранти стандартиро барои татбиқи лоиҳаҳо ҳамчун дастгирии молиявӣ ё техникӣ пешниҳод менамояд. Механизми пешниҳоди грант аз иқтидори ташкилот/ширкати дархосткунанда вобаста хоҳад буд.

1. ДАВРАИ ИҶРОИШ

Давраи иҷроиш 12 моҳ буда, дар назар аст, ки моҳи марти соли 2024 оғоз шавад, аммо он аз розигии донор вобаста аст.

1. ТАЛАБОТИ ТАҚСИМИ ХАОҶОТ (ҲИССАГУЗОРИИ МУШТАРАК)

 Маблағи ниҳоии буҷет ва андозаи маблағи ҳиссагузорӣ пас аз анҷоми раванди тарҳрезии муштарак баррасӣ ва муайян карда мешавад. Довталабон бояд қобилияти худро барои ҳиссагузорӣ дар ҳаҷми тақрибан/то 50%-и буҷети лоиҳаи пешниҳодшуда нишон дода тавонанд. Довталабоне, ки дараҷаи баландтари саҳмгузориро пешниҳод менамоянд, ҳангоми арзёбӣ дар марҳилаи дуюм нисбатан бо таваҷҷуҳ баррасиӣ хоҳанд гашт. Саҳмҳои довталаб метавонанд дар шакли хизмати коршинос, ҷой, таҷҳизот, лавозимот ва дигар амволи харҷшаванда, инчунин арзиши молҳо ва хизматрасониҳое, ки бевосита ба натиҷаҳои грант фоида меоваранд ва махсусан муайян карда мешавад, ифода ёбанд. Ҷалби саҳми гирандагон барои ҳалли ниёзҳои муайяншуда хеле зиёд тавсия дода мешавад.

1. МАҲДУДИЯТҲОИ МАБЛАҒГУЗОРӢ

Маҳдудиятҳои зерин барои грантҳои дар доираи ин ИҲ пешниҳодгардида татбиқ мешаванд.

* Сарфи маблағи грант барои ҷуброни хароҷоти қабл аз грант бамиёномада иҷозат дода намешавад. Яъне, танҳо хароҷоти иҷозатдодашуда, ки дар давоми муҳлати муайянгардидаи шартномаи грантӣ ба миён меоянд, аз ҷониби Грант пардохт мешаванд.

**ФАСЛИ 3. МАЪЛУМОТ ОИД БА ҲУҚУҚИ ИШТИРОК**

1. Довталабони дорои ҳуқуқи иштирок

Корхонаҳои хурду миёна, махсусан дорои таҷрибаи собитшуда дар пешниҳоди хизматрасонии сохтмон /навсозии сардхонаҳо ва ҳавасманд дар тавсеаи тиҷорат ва афзоиши шумораи муштариён.

Ҳама ташкилотҳое, ки қаблан маблағгузории USAID-ро дарёфт накардаанд, барои пешниҳоди дархост махсусан ташвиқ карда мешаванд. Барои пайдо намудани ҳуқуқи иштирок ҷиҳати ба даст овардани грант, довталабон бояд;

* Барои ташкилотҳо ва корхонаҳои миёна:
* Дар қайди қонунӣ қарор дошта бошанд.
* Бо тамоми мақомотҳои шаҳрвандӣ ва фискалӣ муносибати хуб дошта бошанд.
* Ҳисоботи молиявӣ дошта бошанд ва пешбурди баҳисобгирии муфассали ҳама хароҷотҳоро анҷом диҳанд.
* Дар Рӯйхати шахсони масдудшуда (маҳрумшуда)-и SAM, UN 1267 ё OFAC хулосаи манфӣ надошта бошанд.
* Барои имзои кафолатҳо ва шаҳодатномаҳои дахлдор қабл аз гирифтани грант омода бошанд;
* Тавонанд, ки захираҳои худро барои ноил шудан ба ҳадафҳои лоиҳа истифода баранд.

Хароҷоти номақбул (нораво)

* Чорабиниҳое, ки барои ноил шудан ба ҳадафҳои грантӣ, ки аз ҷониби MDRD муайян шудаанд, нолозим ҳисобида мешаванд, аз ҷумла ҳама гуна хароҷоти идоравӣ ё маъмурие, ки бевосита бо татбиқи лоиҳа алоқаманд нестанд.
* Уҳдадориҳои қаблӣ ва/ё қарзҳои нобоб, ҷаримаҳо ва ё муҷозотҳо.
* Ташкили хайрияҳо ё фондҳои гардишӣ.
* Чорабиниҳое, ки фаъолияти дигар барномаҳои аз ҷониби Ҳукумати ИМА дастгиришавандаро такрор мекунанд, ё ин ки аз ҷониби ташкилотҳои дигар дар ноҳияҳои мақсадноки MDRD гузаронида мешаванд.

**ФАСЛИ 4. МАЪЛУМОТ ОИДИ ПЕШНИҲОДИ ДАРХОСТ**

1. ДАСТУРАМАЛ

Довталабоне, ки ҳуқуқи иштирок карданро доранд, бояд варақаи изҳори ҳавасмандиро тибқи шакли дар замимаи А овардашуда ва портфолиои ташкилотро бо тавсифи иқтидор ва тахассусмандии он пешниҳод намоянд.

Варақаи изҳори ҳавасмандӣ бояд омодагии ширкатро барои саҳм гузоштани вақти худ ҳамчун ҳиссагоузории муштарак дар татбиқи лоиҳа тасдиқ кунад.

1. САНА ВА ВАҚТИ ПЕШНИҲОДИ ДАРХОСТ

Изҳори ҳавасмандӣ (ИҲ) мутобиқи дастури дар саҳифаи аввали ИҲ-ии мазкур дарҷгардида муҳокима гардида, дархостҳои пас аз санаи анҷомёбӣ пешниҳодгардида қабул карда намешаванд.

1. МАРКАЗИ ТАМОС БАРОИ ПЕШНИҲОДИ ДАРХОСТҲО

Саволҳо ва мактуби ҳавасмандӣ бояд ба таври электронӣ бо забонҳои тоҷикӣ, англисӣ ё русӣ дар муҳлатҳои дар саҳифаи аввали дархост нишондодашуда пешниҳод карда шаванд. Онҳо бояд ба суроғаи электронии mdrdgrants@acdivoca-tj.org бо қайди мавзӯъ MDRD-EOI-01-24 равона карда шаванд.

**ФАСЛИ 5. МАЪЛУМОТ ОИДИ БАРРАСӢ**

1. ИНТИХОБИ ИБТИДОӢ

Пас аз гирифтани Изҳори ҳавасмандӣ, менеҷери шарикии фонди бозори MDRD қабл аз оғози баррасии техникӣ дар қадами аввал ҳар як дархостро дида мебарояд, то боварӣ ҳосил кунад, ки он ба талаботи ҳадди аққал мувофиқат мекунад. Талаботи интихоби ибтидоӣ аз инҳо иборат аст:

* Довталаб изҳори ҳавасмандиро бо истифода аз намунаи пешниҳодгардида пешкаш намудааст.
* Довталаб дар бораи портфолиои ташкилот, тавре ки дар варақаи дархост талаб карда шудааст, маълумот пешниҳод намудааст.
* Довталаб ба меъёрҳои мутобиқати (ҳуқуқи иштирок) дар фасли 3 номбаршуда мувофиқат мекунад; ва
* Дар рӯйхати SAM, OFAC ё UN 1267 довталаб бо натиҷаи манфӣ дарёфт нагардидааст.
1. МЕЪЁРҲОИ АРЗЁБӢ

Ҳама изҳороти ҳавасмандӣ, ки аз интихоби ибтидоӣ мегузаранд, аз ҷониби Комиссияи арзёбии MDRD дар асоси меъёрҳои зерини арзёбӣ баррасӣ мегарданд:

1. Таҷриба дар бозор дар самти пешниҳоди хизматрасониҳои зарурӣ оид ба сохтмон ва муҷаҳҳазгадонии сардхонаҳо. **30 хол**
2. Иқтидори тиҷоратӣ, минтақаи фарогирии хизматрасонӣ: рӯйхати ноҳияҳо, манбаи муштариён, доираи хизматрасониҳо. **40 хол**

3. Ҳиссагузорӣ: омодагии гирандагон барои саҳмгузории маблағҳои худ дар шакли ғайринақдӣ ё дигар манбаъҳои маблағҳои пулӣ (ҳиссагузорӣ), қобилияти довталаб барои ҷалби маблағҳои дигар дар самти ворид намудани тағйирот, инчунин табдилдиҳие, ки аз ҳисоби ин гуна сармоягузорӣ ба система ба даст оварда мешавад . **20 хол**

4. Дастгирии қаблӣ: Дастгирии қаблии довталабон аз дигар сарчашмаҳо дар се соли охир метавонанд арзёбӣ гарданд. Тамаркузи соҳаи техникӣ, ҳаҷми дастгирӣ ва манбаи донор ба инобат гирфита мешаванд. **10 хол**

**ФАСЛИ 6. РАВАНДИ ПЕШНИҲОДИ ДАРХОСТ ВА МАЪЛУМОТ ОИД БА ГРАНТ**

1. РАВАНДИ ПЕШНИҲОДИ ДАРХОСТ

Тавре ки дар боло тавсиф шудааст, ИҲ-и мазкур ду марҳиларо барои интихоби Грантгирандагони ниҳоӣ пайгирӣ мекунад:

a) Довталабон бояд аввал изҳори ҳавасмандиро пешниҳод кунанд. MDRD бар асоси меъёрҳои дар Фасли 5 пешбинишуда баррасии ибтидоӣ мегузаронад. Ташкилотҳои дорои ИҲ-и комёб, ки мувофиқатиро бо ҳадафҳои лоиҳа нишон медиҳанд ва талаботи ҳадди ақалро қонеъ мегардонанд, ба ҷаласаи тарҳрезии муштарак ва раванди санҷиши маҷмӯӣ даъват карда мешаванд ва баъдан созишномаи грантиро ба имзо мерасонанд. .MDRD тарҳрезии муштаракро роҳандозӣ намуда, дар он даста тафсилоти бештарро дар бораи таҳияи тавсифи пурра пешниҳод месозад.

b) Дар раванди тарҳрезии муштарак MDRD ва довталабони интихобшуда дар таҳияи стратегияи тиҷорат оид ба пешбурд ва фурӯши маҳсулоти худ кор хоҳанд кард. Он метавонад якчанд вохӯриҳоро бо шарикон, аз ҷумла вохӯриҳо бо шахсони сеюм ҳамчун фаъолони занҷираи арзиш, намояндагони бонкҳо ва дигар соҳибкорон, барои муайян намудан ва арзёбии маҳдудиятҳои мавҷуда, таҳияи қарорҳои пешниҳодшуда, ки ба таҳияи стратегияи боэътимод мусоидат мекунанд, дар бар гирад. Дар асоси натиҷаи раванди тарҳрезии муштарак MDRD механизми грантро муайян хоҳад кард, ки метавонад ҷалби шахсони сеюмро, ки барои иштирок дар лоиҳа ва саҳмгузории техникӣ ё молиявӣ ҳавасманданд, дар бар гирад.

c) Ба довталабоне, ки ба марҳилаи навбатӣ даъват шудаанд, нақшаи муфассали татбиқ ва варақаҳои (шаклҳои) буҷет пешниҳод карда мешаванд. Дар ҳоле, ки MDRD довталабонро дар раванди ин лоиҳа роҳнамоӣ хоҳад кард, интизор меравад, ки довталаб дар раванди тарҳрезии муштарак фаъолона саҳм гузошта, таҳияи тавсифи пурраи лоиҳаро роҳбарӣ хоҳад кард.

d) Комиссияи арзёбии MDRD дар асоси меъёрҳои дар Фасли 5.3 пешбинишуда пас аз анҷоми раванди тарҳрезии муштарак қарори ниҳоӣ қабул мекунад ва дар давоми як моҳ довталабонро дар ин хусус хабардор месозад.

e) Бо мақсади додани меълумоти бештар дар бораи ин дархост ва ба саволҳои довталабони эҳтимолӣ ҷавоб додан MDRD ҷаласаҳои иттилоотии офлайн ва онлайн ташкил мекунад. Ҷаласаи иттилоотии 20 уми феврал соати 16-00 ба вақти Душанбе дар идораи MDRD воқеъ дар бинои Рӯдакӣ Плаза, ошёнаи 7, ш Душанбе мегузарад. Довталабоне, ки хоҳиши иштироки онлайнро доранд, метавонанд бо истифода аз ин пайванд ба [ZOOM](https://us06web.zoom.us/j/89238130496?pwd=Um6AbM60Vnpp7ZAPn5VyawEEEIN9E6.1) дар ин вохӯриҳо ширкат кунанд.

1. ТАЛАБОТИ АСОСИИ АРЗЁБИИ ХАВФ/ҚАБЛ АЗ ПЕШНИҲОДИ ГРАНТ

Огоҳӣ дар бораи пешниҳоди бомуваффақи изҳори ҳавасмандӣ ё даъват барои пешниҳоди дархости пурра ҳамчун огоҳинома дар бораи дарёфти грант аз ҷониби довталаб маҳсуб намеёбад. MDRD таҳлили ҳамаҷонибаи хароҷоти буҷети пешниҳодшударо ҷиҳати ҳосил намудани боварӣ дар мавриди он, ки ҳамаи хароҷот мувофиқи принсипҳои хароҷоти USAID асоснок, имконпазир ва ҷдошаванда мебошанд, анҷом медиҳад. MDRD инчунин дар доираи раванди санҷиши зарурӣ арзёбии пешакии хавфҳоро анҷом медиҳад ва аз довталабон хоҳиш карда мешавад, ки ҳуҷҷатҳои иловагиро пешниҳод намоянд, аз ҷумла нусхаи имзошудаи Шаҳодатнома дар бораи мубориза бо маблағгузории терроризм.

1. ИДОРАКУНИИ ГРАНТ

Идоракунии грант мувофиқи қоидаҳои татбиқшавандаи дар созишномаи грантӣ пешбинишуда ва бо истинод ба зербанди мазкур амалӣ карда мешавад:

* Барои ташкилотҳои ғайри ИМА, 2 CFR 200, ADS 303mab, Муқаррароти стандартӣ барои ташкилотҳои ғайридавлатии ғайри ИМА татбиқ хоҳанд гашт.
1. ТАЛАБОТИ ҲИСОБОТДИҲӢ

Ҳамчун шарти пешниҳоди грант, аз ҳамаи грантгирандагон талаб карда мешавад, ки ҳисоботро дар бораи рафти иҷроиши барнома пешниҳод кунанд ва дар бораи саҳми ҷалбнамудаи худ ба лоиҳа ҳисобот диҳанд. Довталабон бояд дарк созанд ва эътироф намоянд, ки пас аз анҷоми давраи маблағгузорӣ онҳо ба кормандони MDRD ва USAID барои ворид шудан ба мавзеи лоиҳа барои боздидҳои мониторингӣ иҷозат медиҳанд ва барои арзёбии натиҷаҳои барнома маълумот пешниҳод менамоянд. Миқдор ва намуди ҳисоботҳо аз омилҳои гуногун вобаста хоҳанд буд, аммо қабл аз пешниҳоди грант бо ташкилот муҳокима карда мешаванд.

**ЗАМИМАИ А - ВАРАҚАИ ИЗҲОРИ ҲАВАСМАНДӢ**

### Маълумот дар бораи ширкат / ташкилот

|  |  |
| --- | --- |
| Номи ширкат/ташкилот (дар сурати консорсиум, номи ташкилоти пешбар) |  |
| Суроғаи ширкат/ташкилот ва/ё сомонаи интернетӣ |  |
| Шахси масъули тамос (аз номи ширкат/ташкилот) | Ном: |  |
| Вазифа: |  |
| Рақами тамос:  |  |
| Почтаи электронӣ: |  |
| Вазъи ҳуқуқӣ/шакли бақайдгирӣ: |  |
| Макон ва соли таъсисёбӣ/бақайдгирӣ: |  |

### Пешниҳоди техникӣ [ҳадди аксар 2 саҳифа]

|  |  |
| --- | --- |
| Номи модели/консепсияи тиҷоратии пешниҳодшуда: |  |
| Фарогирии умумӣ  | [шумораи деҳқонон ва дигар фаъолони бозор, ки бо консепсияи пешниҳодшуда фаро гирифта мешаванд] |
| Давомнокии пешниҳодшудаи лоиҳа (ҳадди аксар12 моҳ) |  |
| Маблағи умумии буҷети пешниҳодшуда бо сомонӣ |  |
| Саҳми ҷалбшудаи пешниҳодгардида бо сомонӣ |  |

|  |
| --- |
| 1. **Имкониятҳо ва маҳдудиятҳои бозор**
 |
| Мушкилот ё имкониятҳое, ки консепсияи/модели пешниҳодшуда барои ҳалли онҳо кӯшиш мекунад, аз ҷумла манфиатҳо ва ҳадафҳои асосии тиҷорат, ки ширкат/корхонаро барои ҳалли мушкилот ё имконият ҳавасманд месозад. |  |
|  |  |
| 1. **Модели тиҷоратии пешниҳодшуда, ки ба низоми мавҷуда арзиш илова мекунад**
 |
| Модели тиҷоратии фарогири пешниҳодшуда барои ҳалли маҳдудиятҳои асосии бозор ва омӯзиши имконияти бозор кадом аст? Равишҳои (роҳҳои) ҷалби занон ва ҷавонон ба модели тиҷоратӣ кадомҳоянд? |  |
| Модели тиҷоратии пешниҳодшуда чӣ гуна ба бозори кунунӣ арзиш илова хоҳад кард? |  |

|  |
| --- |
| 1. **Гурӯҳи мақсаднок ва минтақаи кории ҷуғрофӣ**
 |
| Гурӯҳи мақсадноке, ки аз модели пешниҳодшуда манфиат мегиранд, киҳо ҳастанд? Чӣ тавр шумо ба деҳқонон ва дигар муштариён дастрасӣ пайдо мекунед? |  |
| Чӣ тавр шумо занон, ҷавонон ва дигар гурӯҳҳои канормондаро ҳамчун муштарӣ ва/ё таъминкунандагони хизматрасонӣ дохил мекунед? Оё барои ҷалби занон ва ҷавонон ягон хавф ё мулоҳизаҳои махсус вуҷуд дорад? |  |
| Лутфан номҳои ноҳия, зерноҳияҳоро зикр кунед. |  |
| 1. **Фаъолиятҳои пешниҳодшуда, хавфҳо/фарзияҳо ва нақшаи корӣ**
 |
| Кадом фаъолиятҳои асосӣ ва натиҷаҳои интизорӣ бояд ба даст оварда шаванд ва дар кадом вақт? |  |
| Лутфан қайд кунед, ки кадом хавфҳо дар татбиқи фаъолиятҳо пешбинӣ шудаанд ё тахмин карда мешаванд. Ин хавфҳо чӣ гуна идора карда мешаванд? |  |
| 1. **Нақшаи таъмини устуворӣ**
 |
| Лутфан нақшаҳои ояндаи берун аз давраи лоиҳа ва дастгирии маблағгузориро нишон диҳед. |  |
| Модели тиҷоратии пешниҳодшуда чӣ гуна устувор хоҳад буд? |  |
| Пас аз ба итмом расидани ин шарикӣ чӣ гуна шумо дар минтақаҳои нави ҷуғрофӣ тавсеа хоҳед кард, чӣ гуна гурӯҳҳои бештари мақсаднокро фаро хоҳед гирифт? |  |
| 1. **Сабабҳои ҷустуҷӯи шарикӣ**
 |
| Чаро ба ҷои маблағгузории тиҷоратии дастрас маблағ аз Лоиҳаи MDRD талаб карда мешаванд? Чӣ гуна лоиҳа метавонад шарикиро тавре дастгирӣ кунад, ки шарик дар акси ҳол худаш аз уҳдаи ин кор баромада наметавонад? |  |
| Агар манбаъҳои дигари маблағгузорӣ барои санҷиши ин модел/консепсияи тиҷоратӣ истифода шуда бошанд, онҳоро зикр кунед. Тафсилотро метавон ҳамчун як қисми пешниҳоди молиявӣ шарҳ дод. |  |

### Иқтидори ташкилот [ҳадди аксар 1 саҳифа]

**Тавсиф бояд инҳоро дар бар гирад:**

|  |  |
| --- | --- |
| 1. Маълумоти мухтасар дар бораи собиқаи ташкилот, иқтидори пешниҳоди хизматрасонии сохтмон/навсозии сардхона.
2. Портфолиои ширкат
3. Минтақаи кунунии кории ҷуғрофӣ.
 |  |
|  **Тафсилоти кори ҳозира ва/ё таҷрибаи корӣ дар пешниҳоди хизматрасонии сохтмон/навсозии сардхона.**  |
|

|  |  |  |  |  |
| --- | --- | --- | --- | --- |
| Ном | Ноҳия | Почтаи электронӣ | Телефон | Хизматрасонии пешниҳодшуда |
|  |  |  |  |  |
|  |  |  |  |  |
|  |  |  |  |  |

 |
|  |
| Таҷриба ё ҳамкорӣ бо ҳама гуна лоиҳаҳо/агентиҳои рушд, лоиҳаҳои ҳукуматӣ, ҳама гуна лоиҳаҳои маблағгузоришавандаи USAID, ташкилотҳои ғайридавлатӣ, созмонҳои байналмилалӣ ё барномаҳои иҷтимоӣ. Ин талабот нест, балки зарур аст, агар довталаб дар бораи лоиҳаҳои дигари рушд, ки бо онҳо айни замон ҳамкорӣ менамояд, огоҳ созад. |

|  |  |  |  |  |
| --- | --- | --- | --- | --- |
| № | Номи лоиҳа/Намуди шарикӣ | Номи агентиҳои рушд (ТҒД, донорҳо ва ғ.) | Вазъи ҳамкорӣ (фаъол/тамомшуда) | Минтақаи ҷуғрофии корӣ (шаҳр, ноҳия) |
|  |  |  |  |  |
|  |  |  |  |  |
|  |  |  |  |  |

### Пешниҳоди молиявӣ

ЭЗОҲ: Пешниҳодҳои молиявӣ бояд ба намунаи буҷети дар поён овардашуда мувофиқат намояд.

* Буҷет метавонад дар файли Microsoft Excel пешниҳод шавад, аммо он ҳатмӣ нест.
* Довталабон бояд на камтар аз 50%-и буҷети пешниҳодшударо саҳм гузоранд. Хароҷоти амалиётӣ ва маъмурӣ ба буҷет дохил карда намешавад (масалан, маоши кормандон, иҷорапулӣ ва ғ.).
* Лоиҳаи MDRD хароҷоти маоши мавҷудаи дастаи асосӣ, дороиҳои асосӣ, идора ва таҷҳизоти амалиётиро намепӯшонад.
* Агар ягон довталаб мехоҳад маълумоти иловагии марбут ба буҷет ё ягон моддаи буҷетро илова намояд, лутфан сутунҳоро дар тарафи рости намунаи боло илова кунед.

**Намунаи буҷети дархост:**

|  |  |  |  |  |  |  |
| --- | --- | --- | --- | --- | --- | --- |
|  | Фаъолият/Хароҷоти умумӣ | Номи воҳид(масалан, моҳ / рӯз / ҷаласа / рақам / маротиба) | Воҳид/ Миқдор | Арзиши воҳид  | Арзиши умумӣ  | Саҳми ширкат  |
| 1 |  |  |  |  |  |  |
| 2 |  |  |  |  |  |  |
|  | Маблағи умумӣ бо сомонӣ  |  |  |  |
|  | Саҳми умумӣ (бо %) |  |  |  |

Буҷети пешниҳодшуда бояд танҳо хароҷотеро нишон диҳад, ки барои иҷрои чорабиниҳои дар пешниҳоди техникӣ тавсифшуда зарур ва оқилона мебошанд.

|  |  |
| --- | --- |
| Барои ва аз номи (номи довталаб): | Имзо:Номи пурраи шахси имзокунанда: |